als_Latn dik_Latn sag_Latn
Qetsor tani që keni dalë fitues i një “reality show” si “Big Brother 2”, si e ndjeni veten tashmë një person të qetësuar apo të shqetësuar?
Realisht jam person i shqetësuar. Ndodhem në një situatë të paparashikuar. Kjo sepse para se të hyja në “BB2” kisha menduar se do të bëhesha i famshëm, por nuk kisha parashikuar se çfarë kategorish sociale do “të godisja”. Tani që dola po shoh që kam bërë për vete publik nga të gjitha shtresat, dhe kjo është përgjegjësi e madhe për mua.
Të hënën ju mbërritët si një “hero” në Orikum, ku shumë persona u mblodhën për t’u pritur të ekzaltuar në shesh. Çfarë ndjesie ishte ajo që provuat?
Po e vërtetë. Jam mallëngjyer nga prania e aq shumë njerëzve në pritjen e parë në Vlorë pasi u shpalla fitues. Madje dhe banorët e tjerë të “BB2” që erdhën aty u çuditën nga pritja e jashtëzakonshme, ku njerëzit brohorisnin dhe kishin shumë dëshirë t’i shihnin e preknin ata. Pra, ishim bërë të famshëm...
Çfarë pohimi konkret keni dëgjuar nga njerëzit?
Njerëzit më thanë që në 100 ditët në shtëpi na ke lënë pa gjumë, dhe të kemi vënë në gjumë.
Ka ndryshuar regjimi juaj tani që jeni jashtë shtëpisë?
Në jetën e përditshme unë fle shumë pak, tani dhe më pak akoma. Maksimumi 4 orë e gjysmë edhe për faktin se ndodhem para zgjedhjeve politike të qershorit. Kjo më bën të jem i kujdesshëm në lëvizje, të jem i menduar që të mos prish imazhin që i ofrova publikut.
E cili është ky imazh?
Mendoj që kam qenë burri që do një grua, vëllai që do një motër, djali që do një nënë, miku që do një mik.
U komentuat si i shkathët, origjinal, por edhe intrigant... Në jetë jeni i prirur të bëni më shumë miq apo armiq?
Në jetën time në shumë raste kam qenë në pozicionin e mikut, dhe mund të them se si i tillë jam shumë i disponueshëm. Nuk kam qenë shpesh në pozicionin e armikut, por them se jam tolerant dhe si armik. Gjithsesi kam një shprehje timen që e përdor në këto raste; “Qëndro afër armikut tënd, se një ditë do të bëhet miku yt”.
Qetsor çfarë loje ka qenë ajo jotja në BB 2, dhe a je një lojtar i mirë në jetë?
Në “BB2” unë nuk bëra lojë ishte një realitet paralel me jetën time. Unë bazohem në ndërtimin e individit, dhe tek prova që vendos të bëjë individi se sa shumë mundet të ndryshojë formën.
Keni transmetuar një sens superioriteti, vetëvlerësimi, sigurie karakteristikë e vlonjatëve. Çfarë të metash i ke njohur vetes?
Jam nga ata persona që u ofrohem të metave të mia. Dhe sa më shumë t’u ofrohesh të metave aq më shumë bëhesh i ndërgjegjshëm për t’i reduktuar ato.
Ju fituat 70 mijë eurot, por është diskutuar shumë për pasurinë tuaj të mëparshme. Cila është ajo?
Unë kam një hotel në Orikum bashkë me vëllain më të vogël, një shtëpi në Dukat, dhe toka të përfituara nga ndarja sipas ligjit 7501.
Çfarë oferte tjetër ju është bërë pas shpalljes fitues?
Më është ofruar një bursë studimi nga Universiteti i parë privat në vend “Pavarësia” në Vlorë, në degën e Shkencave Politike.
Kandidoni për deputet në listat e PDK-së për Qarkun e Vlorës. Parashikoni fitore?
Kjo është gjë që nuk dihet. Është ende herët.
Tani që do merreni me politikë, ku do vazhdoni të jetoni në Orikum apo në Tiranë?
Në Orikum, nuk kam çfarë të bëj në Tiranë...
A mendon se kjo famë e ardhur nga një “reality show”, është një famë që ashtu siç vjen ikën?
Po gjithçka varet nga menaxhimi i mirë. Nëse kjo famë do të keqmenaxhohet atëherë ka shumë mundësi të zgjasë vetëm dy muaj, në të kundërt do zgjasë shumë.
I keni dhënë shumë pompozitet idesë që jeni mashkulli familjar. Çfarë është për ju gruaja që keni në krah?
Mund të përgjigjem në këtë mënyrë. Femra ime është nusja ime.
Doni të thoni që s’ju tundojnë femrat e tjera?
Jo, aspak. I pëlqej por nuk merrem me to.
Pas këtij suksesi, a jeni përballur me një Qetsor tjetër?
Jam ai që isha para se të hyja, dhe që nuk ndryshova kur hyra.
Çfarë duhet të bëjë një person që të ketë sukses në jetë?
Të shohë punën e tij.
Nëse dikush do të marrë pjesë në një reality show çfarë do i këshilloje?
Të jetë i drejtpërdrejtë dhe të dalë sa më shpejt në personalitetin e tij. Nëse vepron kështu atëherë do ta kuptosh vetë ku ndodhesh, dhe të kuptosh defektet, gjë që është shumë e rëndësishme kjo. Pastaj është publiku ai që vendos.
PanoramaPlus
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn vec_Latn